50 godina programa Hrana za mir - 2004-08-02
Kroz program Hrana za Mir, Sjedinjene Države šalju stotinu hiljada tona hrane za preko milijun raseljenih i prognanih Sudanaca, kako u
Ove se godine obilježava 50-ta godišnjica američkog programa Hrana za Mir. U proteklih 5 decenija, Sjedinjene su države donirale više od stotinu milijuna tona hrane kako bi se nahranile oko tri milijarde ljudi u 150 zemalja. 1954. godine, u srcu Hladnoga rata, predsjednik Dwight Eisenhower je rekao: ” Mir za kojim tragamo se može ojačati ne samo oružjem rata, nego i pšenicom i pamukom, mlijekom i vunom, mesom i drvenom gradjom, i rižom”. Gospodin Eisenhower je prepoznao činjenicu da nahraniti gladne istodobno gradi i put ka slobodi. Na žalost, glad i danas postoji u mnogim dijelovima svijeta. ”Milijuni se susreću s velikom tragedijom, kazao je predsjednik Bush, ali uz pomoć Sjedinjenih Država, oni se neće s njome susresti sami.“ BUSH: Moramo odlučno reagirati kako bismo se nosili s humanitarnim krizama našeg doba. Moja zemlja poduzima korake da spasi živote od gladi...Svaka zemlja na svakome kontinentu bi trebala velikodušno potpomoći kako bi se vodila borba protiv boleština i očajničke gladi. U Sudanu,ratom razorenoj afričkoj zemlji, na stotine hiljada ljudi u regionu Darfura otjerano je iz njihovih domova. Kroz program Hrana za Mir, Sjedinjene Države šalju stotinu hiljada tona hrane za preko milijun raseljenih i prognanih Sudanaca, kako u samom Sudanu, tako i u susjednom Chadu. U Iraku , Hrana za Mir je pomogla nakon što je provedena američka invazija. U Afhanistanu, Hrana za Mir je obezbijedila pomoć za blizu 3 milijuna Afghanaca koji su se vratili kućama nakon što su pobjegli od extremističkog Talibanskog režima. Program Hrana za Mir je apsolutno ključan program , kazao je državni sekretar Colin Powell. ”Glas ne priznaje nacionalnost, i mi , Amerikanci, nastavit ćemo slati pšenicu, kukuruz i drugu hranu gdje je potrebno da se spase životi.“